3. märtsil kohtusid Kesklinnas ja Põhja Tallinnas tegutsevad seltsid, et arutada transpordi- ja parkimiskorraldust neis piirkondades, millest suur osa on miljööalad, Vanalinn isegi muinsuskaitse all. Kohtumisel osalesid Telliskivi seltsist Kaarel Kalvik, Meelis Trepp, Juho Kalberg ning Aivo Lill, Vanalinna seltsist Karita Sall ja Anne Adamson, Kadrioru seltsist Kulno Keskküla ning Uue Maailma seltsist Mari Jüssi ja Madle Lippus. Lisaks hetkeseisu analüüsile pandi kirja ka konkreetsed ettepanekud linnale, kuidas edasi liikuda.